Anexa nr.5

**Documentaţia ce trebuie să fie transmisă C.N.P.F. de către**

**achizitorul potenţial pentru realizarea evaluării**

**I. Identitatea potenţialului achizitor**

**1.** În cazul unei persoane fizice:

a) copia actului de identitate sau echivalentul acestuia pentru persoanele străine;

b) un curriculum vitae complet, în care se vor detalia studiile, experienţa profesională anterioară şi activităţile desfăşurate.

**2.** În cazul unei persoane juridice:

a) extras din Registrul de stat al persoanelor juridice sau de pe un document similar eliberat de o autoritate similară din statul de origine;

b) telefon, fax, e-mail, adresa paginii electronice;

c) o prezentare a activităţilor desfăşurate, actualizată la zi;

d) o listă a persoanelor care administrează efectiv activitatea societăţii, însoţită de curriculum vitae şi de cazierul judiciar în original, sau documente similare eliberate de autorităţile competente din statul de origine;

e) identitatea tuturor persoanelor care sunt beneficiari efectivi ai persoanei juridice, după caz;

f) identitatea persoanelor care deţin controlul asupra persoanei juridice şi identitatea persoanelor care acţionează în mod concertat în cadrul persoanei juridice.

**II. Informaţii şi documente suplimentare cu privire la achizitor**

**1.** În cazul unei persoane fizice:

a) referitor la achizitor şi la orice societate condusă sau controlată vreodată de achizitor:

- cazier judiciar în original sau documente similare eliberate de autorităţile competente din statul de origine;

- informaţii cu privire la descalificarea din funcţia de director de societate sau dintr-o calitate similară ori ocuparea unei astfel de funcţii la o societate aflată în faliment, insolvabilitate sau proceduri similare;

- informaţii cu privire la investigaţii, proceduri de supraveghere sau sancţiuni aplicate de o autoritate de supraveghere al cărei subiect a fost această persoană;

- informaţii cu privire la refuzarea aprobării, înregistrării, autorizării, licențierii unei activități reglementate sau a calităţii de persoană cu funcție de răspundere ori cu privire la revocarea, retragerea, excluderea sau radierea unei asemenea aprobări, înregistrări, autorizări, licenţieri sau calități de către un reglementator sau organism guvernamental;

- informaţii cu privire la existenţa unor anchete, proceduri penale, acțiuni administrative sau civile relevante ori acțiuni disciplinare al cărei subiect a fost această persoană;

b) informaţii cu privire la existenţa unei evaluări a reputaţiei în calitate de achizitor sau ca persoană care a condus activitatea unei instituţii aferente domeniului financiar sau dinafara sectorului financiar care a fost efectuată deja de către o altă autoritate de supraveghere;

c) informaţii despre achizitor cu privire la situaţia sa financiară (inclusiv cu detalii cu privire la sursa veniturilor sale);

d) informaţii financiare cu privire la companiile controlate sau conduse de achizitor;

e) descrierea intereselor financiare sau a relaţiilor achizitorului cu:

- orice alt acţionar existent al societăţii vizate;

- orice persoană cu funcție de răspundere a societăţii vizate;

- societatea vizată;

- orice alte interese sau activităţi ale achizitorului care ar putea fi în conflict cu societatea vizată şi posibile soluţii cu privire la acele conflicte de interese.

**2.** În cazul persoanelor juridice:

a) în ceea ce priveşte achizitorul, pentru orice persoană care conduce efectiv activitatea acestuia şi orice companie aflată sub controlul său se vor prezenta informațiile indicate în pct.1 lit.a);

b) informații cu privire la achizitor în conformitate cu pct.1 lit.b) – e);

c) structura acţionariatului achizitorului, cu prezentarea identităţii tuturor acţionarilor care deţin participaţiune calificată şi a procentului deţinut de aceştia din capitalul social;

d) ultima situaţie financiară auditată, după caz.

**III. Informaţii şi documente cu privire la achiziţie**

**1.** Identificarea societăţii vizate;

**2.** Obiectivul general al achiziţiei;

**3.** Numărul şi tipul acţiunilor societăţii vizate, deţinute de achizitor înainte şi după achiziţie; valoarea acţiunilor în totalul capitalului, în procente şi lei;

**4.** Orice acțiune în mod concertat cu alte persoane și prevederile acordurilor acționarilor cu alți acționari cu privire la societatea vizată;

**5.** Intenţia potenţialului achizitor cu privire la dezvoltarea societăţii, activitatea viitoare şi organizarea societăţii vizate, o evaluare a implicaţiilor financiare ale achiziţiei propuse şi o previziune pe termen mediu;

**6.** Copie de pe hotărîrea organului competent de aprobare a achiziţiei propuse în cadrul societăţii vizate.

**IV. Informaţii şi documente cu privire la finanţarea achiziţiei**

**1.** Detalii cu privire la utilizarea resurselor financiare private şi la originea lor: documente justificative sau o declaraţie sub semnătură olografă;

**2.** Informaţii cu privire la modalităţile şi reţeaua utilizată pentru transferul fondurilor;

**3.** Informaţii cu privire la utilizarea fondurilor împrumutate contractate prin sistemul bancar sau orice fel de relaţie financiară cu alţi acţionari ai societăţii.